Z Á P I S N I C A č. 20

**z 20. riadneho zasadnutia Obecného zastupiteľstva obce Perín – Chym , dňa 19.12.2017**

**Prítomní :** MVDr. Ladislav Molnár - starosta

**Poslanci:** Ing. Roland Vinter, Ing. Miroslav Podžuban, Gabriel Vinter, Marek Trembecki, Pavol Štefán, Róbert Kapaló a Bartolomej Damko

**Za overovateľov zápisnice:** Marek Trembecki a Bartolomej Damko

**Návrhová komisia:** Ing. Roland Vinter a Róbert Kapaló

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Informácia starostu obce
3. Schválenie rozpočtu na roky 2018-2020
4. Zrušenie VZN 1/2016 a schválenie dodatku k VZN 2/2015
5. Plán kontrolnej činnosti hlavného kontrolóra obce Perín-Chym na I. polrok 2018
6. Rôzne (interpelácie poslancov, žiadosti občanov)
7. Záver

**K bodu č.1:**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia, s ktorým všetci prítomní poslanci súhlasili.

Starosta navrhol overovateľov a zapisovateľku zápisnice, ako aj členov návrhovej komisie, ktorí boli schválení.

**K bodu č. 2**

Starosta sa poďakoval zamestnancom OcÚ za prípravu adventných vencov vo všetkých troch častiach obce .

Informácie starostu od posledného zasadnutia Obecného zastupiteľstva:

* Bolo dokúpené a namontované vianočné osvetlenie.
* Vo Vyšnom Lánci bolo slávnostné zažatie vianočného stromčeka – vďaka prevádzkarovi a poslancom.
* Kvôli chrípke bola zrušená vianočná akadémia MŠ a ZŠ v kultúrnom dome v Períne.
* Povereným zamestnancom Okresného úradu Košice-okolie boli označené stromy, ktoré boli odsúhlasené na výrub. Výrub bude realizovaný v čase určenom v rozhodnutí OÚ.
* Prebehlo verejné obstarávanie na dodávateľa služby – zber komunálneho odpadu. Obstarávanie bolo neúspešné, nakoľko všetci uchádzači ponúkli omnoho vyššie sumy ako bola predpokladaná cena zákazky. Pravdepodobne bude v ďalšom obstarávaní stanovený dvojtýždenný interval zberu odpadu.
* Vymenila sa časť poškodenej strešnej krytiny na budove OcÚ (nad predajňou ).
* Bolo zrekonštruované oplotenie zberného dvora.
* Dokúpili sa sedačky do detského interiérového ihriska v bývalej kinosále.
* Boli vydané a distribuované kalendáre na rok 2018 do domácností vo všetkých troch častiach obce.
* Po dohode s PD Perín bola sľúbená zimná údržba ciest v obci.
* Správa ciest bola vyzvaná na udržiavanie krajníc ciest v extraviláne obce, zatiaľ nereagovali.
* Sudkyňa, ktorá mala na starosti spor medzi obcou a kontrolórom, bola pozbavená funkcie výkonu sudcu kvôli nečinnosti vo viacerých sporoch.

Prebehlo hlasovanie za uznesenie č.134, ktoré bolo prijaté.

**K bodu č. 3**

V tomto bode dostal slovo hlavný kontrolór obce, ktorý predniesol svoje stanovisko k návrhu viacročného rozpočtu na roky 2018-2020.

Predseda finančnej komisie, Ing. Roland Vinter, ozrejmil poslancom návrh rozpočtu, plnenie rozpočtu k novembru r. 2017 a po diskusii sa hlasovalo za uznesenia č. 135, ktoré bolo prijaté.

Pán starosta prečítal správu nezávislého audítora z auditu účtovnej závierky  za rok 2016 a poslanci prijali uznesenie č. 136.

**K bodu č. 4**

Došlo k prijatiu vyhlášky Ministerstva pôdohospodárstva a rozvoja vidieka SR č.285 z 8. novembra 2017 o identifikácii a registrácii včelstiev, ktorá bližšie rozoberá náležitosti kočovanie včelstiev. Z tohto dôvodu starosta navrhol zrušenie VZN č. 1/2016 o chove a držaní domácich a úžitkových zvierat. Je potrebné doplniť do VZN 2/2015 o úhradách za poskytovanie služieb obcou Perín-Chym sadzby za vypožičanie pivného setu (1 stôl a 2 lavice) a poplatok za vypožičanie priestorov salónika na kar. Ďalej bol prednesený návrh VZN o stanovení miesta a času zápisu dieťaťa na plnenie povinnej školskej dochádzky.

Poslanci hlasovali za uznesenie č.137 a uznesenie bolo prijaté.

**K bodu č. 5**

Hlavný kontrolór obce predniesol návrh plánu kontrolnej činnosti na I. polrok 2018 a poslanci prijali uznesenie č.138 hlasovaním.

**K bodu č. 6**

V tomto bode poslanci brali na vedomie žiadosť Telovýchovnej jednoty Družstevník Perín hlasovaním za uznesene č. 139.

Marián Čupka dal žiadosť o odpredaj nehnuteľnosti vo vlastníctve obce, ktorú má ohradenú a aj ju užíva.

Prebehla rozprava k odpredajom pre obec nepotrebných pozemkov. R. Kapaló sa opýtal na parcelu pri budove OcÚ vo Vyšnom Lánci, ktorú bude treba rekonštruovať a susedná parcela, cez ktorú je prístup k budove, nie je vo vlastníctve obce. Starosta ozrejmil túto problematiku. Poslanci schválili zámer predaja p.č. 75/3 v k.ú. Perín prijatím uznesenia č. 140.

Pani Lichvárová podala informácie o nedoplatok na daniach a poplatkoch za TDO a psov. Diskutovalo sa o možnostiach a podmienkach zberu komunálneho odpadu.

25.12.2017 bude v sále KD v Períne Štefanská zábava.

Poslanci si odsúhlasili udelenie odmien podľa Zásad odmeňovania poslancov.

Slovo dostali aj občania, pán Referovič sa informoval o prístupovej komunikácii a výstavbe a rozparcelovaní pozemkov v Períne. Pán Lochman, v súvislosti so žiadosťou TJ o dotáciu informoval poslancov o úhrade členského poplatku pre jednotlivých hráčov.

**K bodu č. 7**

V poslednom bode sa starosta poďakoval všetkým prítomným, zaželal požehnané vianočné sviatky a ukončil zasadnutie OZ.

................................... ................................... .............................................

Bartolomej Damko Marek Trembecki MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**z 20. riadneho zasadnutia Obecného zastupiteľstva obce Perín – Chym , dňa 19.12.2017**

**UZNESENIE č.134**

Obecné zastupiteľstvo Obce Perín-Chym b e r i e na vedomie informáciu starostu za uplynulé obdobie od posledného zasadnutia OZ.

Hlasovanie : za: 7 , proti : 0 , zdržali sa: 0

**UZNESENIE č.135**

Obecné zastupiteľstvo v Períne – Chyme:

1. **b e r i e** **na vedomie** odporúčacie stanovisko hlavného kontrolóra obce schváliť rozpočet na rok 2018 podľa predloženého návrhu,
2. **b e r i e** **na vedomie** návrh viacročného rozpočtu na rok 2019 a 2020
3. **s c h v a ľ u j e** rozpočet na rok 2018 podľa predloženého návrhu.

Hlasovanie : za: 7 , proti : 0 , zdržali sa: 0

**UZNESENIE č.136**

Obecné zastupiteľstvo v Períne – Chyme **b e r i e** **na vedomie** správu nezávislého audítora z auditu účtovnej závierky.

Hlasovanie : za: 7 , proti : 0 , zdržali sa: 0

**UZNESENIE č.137**

Obecné zastupiteľstvo v Períne – Chyme:

1. **r u š í**  Všeobecne záväzné nariadenie č. 1/2016 o chove a držaní domácich a úžitkových zvierat,
2. **u z n á š a  s a** na Dodatku č.4 k Všeobecne záväznému nariadeniu č. 2/2015 o úhradách za poskytovanie služieb obcou Perín-Chym podľa predloženého návrhu,
3. **u z n á š a  s a** na Všeobecne záväznom nariadení o určení miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je obec Perín-Chym.

Hlasovanie : za: 7 , proti : 0 , zdržali sa: 0

**UZNESENIE č. 138**

Obecné zastupiteľstvo v Períne – Chyme **s c h v a ľ u j e** Plán kontrolnej činnosti hlavného kontrolóra na I. polrok 2018 podľa predloženého návrhu.

Hlasovanie : za: 7 , proti : 0 , zdržali sa: 0

**UZNESENIE č. 139**

Obecné zastupiteľstvo v Períne – Chyme **b e r i e na vedomie**  žiadosť Telovýchovnej jednoty Družstevník Perín o dotáciu vo výške 10.000,- eur.

Hlasovanie : za: 7 , proti : 0 , zdržali sa: 0

**UZNESENIE č. 140**

Obecné zastupiteľstvo v Períne – Chyme **z v e r e j ň u j e** zámer predaja obecného pozemku p.č.75/3 o výmere 112 m2 formou priameho predaja na základe žiadosti Mariána Čupku.

Hlasovanie : za: 7 , proti : 0 , zdržali sa: 0

**UZNESENIE č. 141**

Obecné zastupiteľstvo v Períne – Chyme **s c h v a ľ u j e**  udelenie odmien poslancom na základe Zásad odmeňovania poslancov.

Hlasovanie : za: 7 , proti : 0 , zdržali sa: 0